Source: http://docplayer.fi/2170888-Suomenlahden-lohi-istutusten-kannattavuus.html
Timestamp: 2016-10-24 02:23:12+00:00
Document Index: 14914933

Matched Legal Cases: ['KKO ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

⭐Suomenlahden lohi-istutusten kannattavuus
Download "Suomenlahden lohi-istutusten kannattavuus"
1 KALA- JA RIISTARAPORTTEJA nro 372 Tiia Jyräsalo Markku Ollikainen Suomenlahden lohi-istutusten kannattavuus Helsinki 20052 Julkaisija Riista- ja kalatalouden tutkimuslaitos KUVAILULEHTI Julkaisuaika Joulukuu 2005 Tekijä(t) Tiia Jyräsalo ja Markku Ollikainen Julkaisun nimi Suomenlahden lohi-istutusten kannattavuus Julkasun laji Tutkimusraportti Projektin nimi ja numero Toimeksiantaja Riista- ja kalatalouden tutkimuslaitos Toimeksiantopäivämäärä Tiivistelmä Raportissa tutkitaan yhteiskuntataloudellisen kustannus-hyötyanalyysin kehikossa, onko valtion varoin tehtävä lohenistutus Suomenlahdelle taloudellisesti kannattavaa. Tutkimukseen valittiin 1- ja 2-vuotiaiden RKTL:n Laukaan kalanviljelylaitoksilla viljeltyjen istukkaiden ja 1- ja 2-vuotiaiden sopimuskasvatettujen istukkaiden istutukset. Yhteiskunnalliset kustannukset koostuvat istukkaiden kasvatuksesta, kuljetuksesta ja kalastuksesta koituvista kustannuksista saalisyksikköä kohden diskontattuna mädintuotannon nykyhetkeen. Yhteiskunnallisiin hyötyihin luetaan ammattikalastajien saama tuottajahinta sekä virkistyskalastuksen nettohyöty. Istutusten kannattavuuden laskentaan käytetään tämän tutkimuksen yhteydessä rakennettua Kalanistutusten taloudellinen kannattavuus -laskentaohjelmaa, joka pohjautuu kustannus-hyötyanalyysiin viitekehikkoon. Tiedot 1- ja 2-vuotiaiden istukkaiden kuolevuudesta ja takaisinsaantiprosenteista sekä ammatti- ja virkistyskalastajien saalisosuudet perustuvat ICES:n julkaisemaan aineistoon. Istukkaiden kustannustiedot ovat Laukkaan kalanviljelylaitokselta ja virkistyskalastuksen arvona käytetään Simojoen lohenkalastuksen virkistyskäytön arvoa (21 /saaliskilo). Jos kustannuksia verrataan ainoastaan ammattikalastajien saamaan tuottajahintaan, istutukset ovat selvästi kannattamattomia kaikkien vertailtavien istukasryhmien kohdalla. Kun tuottajahinnan lisäksi huomioidaan virkistyskalastuksen nettohyöty, istutukset kääntyvät kannattaviksi muiden paitsi 1-vuotiaiden Laukaalla viljeltyjen istukkaiden kohdalla. Parhaan tuloksen antavat 2-vuotiaat sopimuskasvatetut istukkaat ja seuraavaksi tulevat 2-vuotiaat Laukaalla viljellyt istukkaat. Tulokseen on kuitenkin syytä suhtautua varauksella. Simojoen lohen virkistyskalastuksen hyöty yliarvioi hyötyä Suomenlahdella, jossa kotitarvekalastuksella on suuri sija. Jotta edullisimman 2-vuotiasryhmän istuttaminen tulee juuri kannattavaksi, virkistyskalastuksen nettohyödyn Suomenlahdella tulisi olla vähintään 9 /saaliskilo. Asiasanat lohi, istutukset, kustannus-hyötyanalyysi Sarjan nimi ja numero ISBN ISSN Kala- ja riistaraportteja Sivumäärä Kieli Hinta Luottamuksellisuus 25 s. + 4 liitettä Suomi Julkinen Jakelu Riista- ja kalatalouden tutkimuslaitos Viikinkaari 4 PL Helsinki Puh Faksi (pdf) Kustantaja Riista- ja kalatalouden tutkimuslaitos PL Helsinki Puh Fax3 Sisällys 1. JOHDANTO SUOMENLAHDEN LOHI-ISTUTUKSET: KUSTANNUS-HYÖTY ANALYYTTINEN ARVIOINTIKEHIKKO SUOMENLAHDEN LOHI-ISTUTUSTEN KUSTANNUSTEN JA HYÖTYJEN MÄÄRITTELY: AINEISTO Viljely- ja istutuskustannukset Istutuksen hyödyt SUOMENLAHDEN LOHI-ISTUTUSTEN TALOUDELLISEN KANNATTAVUUDEN ARVIOINTI Kannattavuus, kun huomioidaan vain ammattikalastus Kannattavuus, kun huomioidaan ammatti- ja virkistyskalastus Herkkyysanalyysi JOHTOPÄÄTÖKSET JA KESKUSTELU...23 LÄHTEET...254 1. Johdanto Kalaston elinmahdollisuudet ovat kaventuneet ihmisen toimien, kuten vesistöjen rakentamisen ja säännöstelyn, erilaisten päästöjen sekä liikakalastuksen vuoksi. Kalakantojen luontaista lisääntymistä sekä kalastusmahdollisuuksia pyritään tukemaan parantamalla veden laatua, kunnostamalla kalojen elinympäristöjä, säätelemällä kalastusta sekä istuttamalla viljeltyjä kaloja. Suomessa vuosittain kalavesien hoitoon käytetystä noin 20 miljoonasta eurosta suurin osa kuluu istutuksiin. Istutusten avulla on elvytetty uhanalaisia kalakantoja, lisätty kalastusmahdollisuuksia ja kasvatettu useiden lajien saaliita. (Salminen ja Böhling 2002, 15-21, 109, 130.) Valtion varoin tehtävillä kalanistutuksilla on sekä suojelullisia että kalastuksen ylläpitämiseen liittyviä tavoitteita. Istutukset suunnittelee ja toteuttaa Riista- ja kalatalouden tutkimuslaitos maa- ja metsätalousministeriön tulosohjauksessa. Toiminta rahoitetaan valtion talousarviosta. 1 Valtion kalanviljelylaitosten poikasistutusten arvo on noin 0,7 miljoonaa euroa vuodessa ja sopimuskasvatusmääräraha on 1,1 miljoonaa euroa. Täten valtion istutusten kokonaisarvo on noin 1,8 miljoonaa euroa vuodessa. (Salminen, Kummu, Pasanen ja Ikonen 2004,1.) Kalastuksen ylläpitämiseen tähtäävät selkeimmin RKTL:n tekemät lohi-istutukset Suomenlahdelle, Saaristomerelle ja Selkämerelle. Vuosina näiden istutusten arvon on ollut euroa vuodessa, joka kattaa pääosan, % sopimuskasvatusmäärärahasta. Suomenlahden osuus kalastuksen ylläpitämiseksi tehdyistä istutuksista on yli 60 % ja Suomenlahden lohisaaliit koostuvatkin pääsääntöisesti istutetuista lohista (Salminen ym. 2004, 7, 13). Kalanistutusten yhteiskuntataloudellista kannattavuutta on tutkittu Suomessa vähän, vaikka istutusten määrä on suhteellisen mittava. Tässä tutkimuksessa tarkastellaan lohi-istutusten kannattavuutta juuri Suomenlahdella. Suomenlahden istutusten kannattavuuden selvittäminen on erityisen ajankohtaista, koska 1990-luvun aikana istutusten saalistuotto kiloissa mitattuna on laskenut murto-osaan 1980-luvun huippuvuosien saalistuotosta. 2 Suomenlahden istutusten kannattavuuden arviointi on tutkimusongelmana selkeä, koska istutuksiin ei liity erityisiä suojeluarvoja, ainoastaan ammatti- ja virkistyskalastuksen hyödyt. Tässä tutkimuksessa kysytään, onko nykyinen valtion varoin suoritettava kalanistutus Suomenlahdelle kannattavaa ja tutkitaan mitkä tekijät määrittävät keskeisesti istutusten kannattavuutta. Tutkimuksen näkökulma on yhteiskuntataloudellinen kustannus-hyötyanalyysi, jossa kalankasvatuksen kustannukset ja hyödyt määritellään ns. yhteiskunnallisina reaalikustannuksina ja tuottoina ilman veroja ja erilaisia siirtosummia taloudenpitäjien kesken. Istutusten yhteiskunnallinen tuotto määritellään kalastajien saaman tuottajahinnan ja virkistyskalastuksen arvon avulla. Erityisesti tutkitaan istutusten tuoton kahden peruskomponentin, tuottajahinnan ja virkistyskalastuksen hyödyn, sekä takaisinsaantiprosentin, roolia. Kustannukset kattavat koko istukkaiden kasvatusketjun mädintuotannosta aina kuljetukseen istutusalueille Suomenlahteen. 1 Rahoitus tulee nykyisin tutkimuslaitoksen toimintamenomomentilta , mutta vuoteen 2004 asti RKTL:n kalanviljelytoimintaa varten oli varat momentilla ja, arvokalojen sopimuskasvatustoimintaa varten momentilla Sopimuskasvatusmäärärahaa käytetään yksityisissä viljelylaitoksissa tuotettavien istutuspoikasten sopimuskasvatukseen. 2 Tuottavuuden laskun arvellaan johtuvan muun muassa istukkaiden eloonjäännin heikkenemisestä, tiukentuneesta kalastuksen sääntelystä ja hylkeiden aiheuttamista saalisvahingoista. (Salminen ym. 2004, ) 15 Istutusten kannattavuuden selvittämiseen on käytetty tämän tutkimuksen yhteydessä rakennettua Kalanistutusten taloudellinen kannattavuus -laskentaohjelmaa. Laskentaohjelma kattaa pääasialliset kalankasvatustekniikat ja soveltuu kaikkien keskeisten kalalajien kasvatuksen kannattavuuden analyysiin. Kustannusten ja tuottojen laskenta perustuu investointiteoriaan, joten mallissa määritetään yhden kalakohortin kasvatusketjun kustannusten nykyarvo. Kustannusten nykyarvoa voidaan verrata tuoton nykyarvoon. Tuotto voidaan määritellä joko kapeammin, istukkaista saatavana myyntitulona, tai laajemmin yhteiskunnallisena tuottona. Edellisessä tapauksessa malli soveltuu yksittäisen kalankasvatuslaitoksen toimintaan, jälkimmäisessä tapauksessa malli soveltuu istutusten yhteiskunnallisen kannattavuuden analyysiin. Tutkimus on jäsennelty seuraavasti. Luvussa 2 luodaan kustannus-hyötyanalyyttinen malli kuvaamaan istutusten kannattavuutta. Luvussa 3 kehitetään empiiriset arviot mallin keskeisille muuttujille. Luku 4 analysoi Suomenlahden lohi-istutusten taloudellista kannattavuutta; siinä suoritetaan myös herkkyysanalyysiä keskeisten muuttujien arvojen muutosten vaikutuksesta kannattavuuteen. Tutkimuksen johtopäätökset on tiivistetty lukuun 5. 26 2. Suomenlahden lohi-istutukset: kustannus-hyöty analyyttinen arviointikehikko Kustannus-hyötyanalyysi on luonteva kehikko yhteiskunnan politiikkatoimien, kuten esimerkiksi yhteiskunnan toteuttamien kalanistutusten, kannattavuuden arviointiin. Kustannus-hyötyanalyysin tekeminen edellyttää, että kaikki kyseessä olevan toiminnan (jatkossa projekti ) yhteiskunnallisesti relevantit kustannus- ja hyötyerät määritellään ja arvioidaan rahassa. Koska kustannuksia ja hyötyjä koituu eri ajankohtina, tulevaisuudessa koituvat erät saatetaan yhteismitalliseksi alkuhetken kustannusten ja hyötyjen kanssa diskonttauksen avulla. Projekti on kannattava, jos siitä koituvien hyötyjen nykyarvo ylittää projektin toteuttamisen kustannusten nykyarvon. Herkkyysanalyysin avulla voidaan täsmentää epävarmojen tekijöiden vaikutusta lopputulokseen. (Boardman ym. 2000). Kustannus-hyötyanalyyttinen lähestymistapa on helppo formalisoida. Merkitään hyötyjä ja kustannuksia symboleilla B ja C. Olkoon projektin elinikä n vuotta. Mikä tahansa hyöty- tai kustannuserä, joka toteutuu jonakin elinkaaren vuonna t, t = 1, n, voidaan ilmaista nykyarvossa (PV) jakamalla kyseinen erä diskonttotekijällä (1+r) t, missä r on diskonttokorko. Merkitään projektin nettonykyarvo symbolilla NPV. Tällöin projektin nettonykyarvo voidaan ilmaista seuraavasti: NPV = B C n n t t t t t= 0 (1 + r) t= 0 (1 + r). (1) Yhtälön (1) nojalla politiikan päätössääntö on yksinkertainen: jos NPV on positiivinen, projekti on kannattava toteuttaa. Vaikka yhtälö (1) on yksinkertaisuudessaan selkeä, monet asiat mutkistavat analyysin suorittamista käytännössä. Aina ei ole mahdollista määrittää täsmällisesti kaikkia yhteiskunnallisia kustannus- ja hyötyeriä. Jotkut erät voivat olla vailla rahallista vastinetta, jolloin joudutaan turvautumaan erilaisiin arvottamistekniikoihin niiden arvon määrittämiseksi. Lopulta, yksittäiselle projektille tehty kustannus-hyötyanalyysi ei kerro mitään siitä, onko kyseinen projekti paras mahdollinen vaihtoehto yhteiskunnan kannalta, vai löytyykö jokin vaihtoehtoinen projekti, jonka nettonykyarvo NPV on suurempi kuin alkuperäisen. Liitteessä 2 esitetään laajempi, yhteiskunnan hyvinvointifunktioon perustuva kehikko, jossa osoitetaan, että yhteiskunnallisesti optimaalisessa (parhaassa) ratkaisussa kalastuksen sääntely ja muut kalakantojen ylläpitämiskeinot tulee mitoittaa niin, että kunkin keinon rajakustannus vastaa kalakannasta saatavaa yhteiskunnallista rajahyötyä. Kalanistutusten optimaalinen luonne ja voimaperäisyys määräytyvät tällaisessa kokonaiskehikossa, kuten liitteestä 2 käy ilmi. Sovelletaan nyt ylläesitettyä analyysia Suomenlahdelle tehtävien nevanlohen istutusten kannattavuuden tarkasteluun. Tarkastelu suoritetaan arvioimalla yhden kalakohortin kasvattamisen kustannuksia ja hyötyjä, kun projekti eli viljelyn ja istutusten ketju määritellään kattamaan vaiheet mädintuotannosta aina siihen saakka, kun kala saadaan saaliiksi ja tuodaan markkinoille. Istutettujen kalojen oletetaan kasvavan meressä kaksi vuotta. Tarkastelussa määritellään nettohyöty kahdesta vaihtoehtoisesta projektista eli istutusstrategiasta. Kalat, annettu tavoiteistutusmäärä, voidaan istuttaa joko 1- vuotiaina 60-grammaisina ( x 1, projekti 1) tai ja 2-vuotiaina 80-grammaisina ( x 2, projekti 2). Edellisessä tapauksessa projektin kesto, n, on 4 vuotta ja jälkimmäisessä 5 37 2 NPV ovat posi- vuotta. Täten tutkimusongelmana on katsoa millä ehdoin tiivisia ja kumpi niistä on suurempi, kun 1 NPV ja 1 B ( x ) C ( x1 ) NPV =. (2) t r) t 1 t t t= 0 (1 + r) t= 0 (1 + 2 B ( x ) C ( x2 ) NPV =. (3) t r) t 2 t t t= 0 (1 + r) t= 0 (1 + Yhtälöiden (2) ja (3) nettoarvon laskentaa ja vertailua varten on aluksi määriteltävä relevantit hyöty- ja kustannuskäsitteet. Istutuksesta koituvat hyödyt liittyvät lähinnä käyttöarvoihin, koska Suomenlahdella tehtäviin nevanlohen istutuksiin ei liity alkuperäisen lohikannan suojeluaspektia. Siten tässä tutkimuksessa istutuksen hyötyeriksi luetaan ammattikalastajien saaman saaliin nettoarvo ja virkistyskalastuksen nettoarvo. 3 Merkitään ammatti- ja vapaa-ajan kalastuksen nettoarvoa symboleilla b ja b, missä i i i i = 1,2. Diskonttaamaton hyöty istutuksista on siis B = b f + br. Olkoon kalastajan lohesta saama tuottajahinta p f ja kalastuskustannus c f. Mereen istutettu kohortti kasvaa lohen kasvufunktion g ( x 1 ) mukaisesti. Istutettujen kalojen takaisinsaantiprosenttia kuvaa symboli φ ja ammattikalastajien kalastama osuus takaisinsaaduista istukkaista on α. Virkistyskalastuksen saaliin arvo kuvataan saadulle saalille johdetun hinnan ja arvioitujen kalastuskustannusten perustella (lähestymistapaa on soveltanut Itämeren kalastukseen esimerkiksi Laukkanen 2001). Virkistyskalastajien osuus saadusta saaliista on (1-α). Täten termit b ja b voidaan määritellä seuraavasti: i f i r i f i r b b i f i r [ p c ] αφg x ) =, i =1,2 (4) f f ( i [ p c ] 1 α) φg( x ) =, i =1,2 (5) r r ( i Kalanistutuksen kustannukset kattavat kustannukset koko kasvatusketjun ajalta aina mädintuotannosta poikasten kasvattamisesta istutettavaan kokoon. Näihin kustannuksiin tulee lisätä poikasten kuljetus kalanviljelylaitoksesta valituille jokisuualueille Suomenlahdella. Olkoot annetut tavoiteistutusmäärät edellä todetut x 1, ja x 2. Tällöin kokonaiskustannukset kummankin tavoitemäärän kasvattamisesta istutuskelpoiseksi voidaan ilmaista seuraavina nykyarvoina: C( x 1 1 ) = c0 ( x1) + c1 k ( x1 )(1 + r) m (6) 3 Hyötytermien valinta ei ole mitenkään kiistaton tai hyvin peruteltu. Istutukset ovat mitä ilmeisintä tukea ammattikalastukselle. Tukea ammattikalastukselle perustellaan yleensä vesirakentamisen aiheuttamalla kalastuselinkeinon edellytysten heikkenemisellä (Salminen ym. 2001, 17). Perustelu ei kuitenkaan ole automaattisesti pätevä, joten olisi teoreettisesti osoitettava, että tuki on yhteiskunnallisesti perusteltua. Asian lähempi tarkastelu jää kuitenkin nyt käsillä olevan tutkimuksen ulkopuolelle 48 C( x ) = c0 ( x2 ) + c1 k ( x2 )(1 + r) + c2k ( x2 )(1 + r) m. (7) Yhtälöissä (6) ja (7) ensimmäinen termi kuvaa tavoitemäärien edellyttämää siis kasvatushävikin huomioimaan mätimäärää. Seuraavat termit kuvaavat kustannuksia poikasten viljelystä. Kaikkiin termeihin liittyy kiinteitä ja muuttuvia kustannuksia. Kustannuserien tarkemmasta määritellystä keskustellaan seuraavassa luvussa. Ketjun viimeinen kustannuserä on istukkaiden kuljetus Suomenlahdelle valittuihin istutuspaikkoihin. Kustannukset riippuvat ajokilometreistä (ak), auton kapasiteetista (s), desinfioinneista (d) ja muista vastaavankalaisista tekijöistä (z), joten tämän erän diskontattu nykyarvo voidaan ilmaista yleisesti: K x k ak s d z r t ( i ) = i (,,, )(1 + ), i =1,2, t =1,2 (8) Sijoittamalla yhtälöt (4) (8) yhtälöihin (2) ja (3) saadaan tässä työssä empiirisesti arvioitava malli. Mallin kustannus- ja hyötyerät määritellään empiirisesti seuraavassa luvussa. Mallista johdettaviin empiirisiin tuloksiin pätee edellä esitetty varaus: vaikka nettonykyarvot olisivat positiivisia, tämä ei vielä osoita, että istuttaminen julkisen vallan varoin olisi yhteiskunnallisesti optimaalista. Julkisin varoin suoritettavan, vain kalastusta edistävän istutustoiminnan optimaalisuuden analysoimiseksi tarvitaan laajempaan teoreettista kehikkoa, jossa istutustoimintaa voidaan arvioida suhteessa kaikkiin relevantteihin lohikantojen ylläpitämistä edistäviin toimiin. Kuten liitteestä 2 ilmenee, tällaisia toimia ovat kalastuksen sääntelyn ohella esimerkiksi luonnonpoikastuotannon voimistaminen rakentamalla kalateitä ja kunnostamalla vesistöjä. 59 3. Suomenlahden lohi-istutusten kustannusten ja hyötyjen määrittely: aineisto RKTL:n kalanviljely- ja istutustoiminta kattaa emokalanviljelyn, istukasviljelyn omissa laitoksissa, tai vaihtoehtoisesti istukasviljelyn toteuttaminen korvausta vastaan yksityisissä yrityksissä sekä kasvatettujen kalojen istutukset mereen. Ketjun eri vaiheisiin liittyy useita viljelyvaihtoehtoja ja istukkaat voidaan istuttaa eri-ikäisinä, jolloin myös istukkaista aiheutuvat kustannukset vaihtelevat. Kasvatuksen vaiheita ja vaihtoehtoisia tekniikoita havainnollistetaan kuvassa 1. mädintuotanto: -laitosmäti -luonnonmäti istukasviljely: -sisäallas -ulkoallas -sopimusviljely -luonnonravintolammikko kuljetus ja istutus: - esikesäiset -1 kesäiset -1 vuotiaat -2 vuotiaat -3 vuotiaat kannattavuus: -istukkaiden osuus saaliista mäti- ja poikassaanto istukassaanto hävikki Kuva 1. Kalankasvatus: eri vaiheet ja vaihtoehtoiset tekniikat Kuva 1 voidaan täsmentää nevanlohen kasvatukseen seuraavasti. Lohenviljelyssä istukastuotantoon tarkoitettua mätiä ei lypsetä suoraan luonnonkaloista, vaan mäti tuotetaan viljelemällä emokaloja laitoksessa (Salminen ym. 2004). Viljelyvaihtoehdoista lohelle sopii lähinnä vain laitosviljely, sillä luonnonravintolammikkoviljelyä ei lohella yleensä käytetä korkean kuolleisuuden vuoksi (P. Heinimaa, henkilökohtainen tiedonanto ). Sen sijaan lohen istutusiän suhteen vaihtoehtoja on useita, kuten kuvassa 1 esitetään. Niistä valitaan tähän työhön kaksi vaihtoehtoa: 1-vuotiaiden 60- grammaisten ja 2-vuotiaiden 80-grammaisten vaelluspoikasten istuttaminen. 3.1 Viljely- ja istutuskustannukset Tutkimuksessa aineistona toimii istukkaiden viljely RKTL:n Laukaan laitoksella halleissa ja yksityisillä sopimuskasvattajilla. Laskennassa käytetään RKTL:n Laukaan kalanviljelylaitoksen viljely- ja arvokalojen sopimuskasvatuksen sekä toteutuneiden kuljetusten kustannustietoja. Mädintuotanto- ja istukasviljelykustannukset lasketaan vuosien keskimääräisten kustannus- ja tuotantotietojen pohjalta. Laskenta tehdään tässä tutkimuksessa kehitetyllä Excel-pohjaisella laskentaohjelmalla. Laskentaohjelma kuvataan liitteessä 1, joka sisältää myös laskentaohjelman käyttöohjeet. Liitteessä 3 esitetään laskentaohjelmaan syötettyjen istukasviljelykustannusten yksityiskohtaiset laskutoimitukset sekä muut laskentaohjelmaan syötetyt lähtöarvot. Istuk- 610 kaiden kuljetuskustannukset perustuvat yksityisten kuljetusliikkeiden veloittamiin hintoihin, ja ne laskettiin Laukaan kalanviljelylaitoksen ja Kymijokisuun etäisyyden mukaan. Viljelykustannukset, sopimuskasvattajilta ostettavien istukkaiden ostohinnat, kuljetusja kalastuskustannukset diskontataan investointiteoreettisesti mädintuotantohetkeen (haudonta). Diskonttokoron perusarvona käytetään kolmea prosenttia. Kustannukset laskettiin neljälle eri istukasvaihtoehdolle: Laukaalla viljellyille 1- ja 2- vuotiaille istukkaille sekä sopimuskasvattajilta ostetuille 1- ja 2-vuotiaille istukkaille. Jokaiselle istukasvaihtoehdolle asetettiin sama tavoiteistukasmäärä, joka on istukasta. Jotta viljelyssä päästäisiin tähän tavoitemäärään, arvioitiin tuotantotavoitteet ja kustannukset käänteisesti istutusvalmiista poikasesta mädintuotantoon eri viljelyvaiheiden poikaskuolleisuusprosentteja hyödyntäen. Taulukko 1. Suomenlahden lohi-istutusten kannattavuuteen liittyvät kustannukset KUSTANNUSTEN Laukaa Sopimuskasvatus PÄÄERÄT 1-vuotiaat 2-vuotiaat 1-vuotiaat 2-vuotiaat Mädintuotanto ja istukasviljely /istukaskilo 29,4 28,5 20,9 16,0 Kuljetus /istukaskilo 0,3 0,2 0,3 0,2 YHTEENSÄ /istukaskilo 29,7 28,7 21,2 16,2 YHTEENSÄ /saaliskilo 10,4 6,7 7,4 3,8 Ammattikalastuksen kustannus /saaliskilo 1,8 1,8 1,8 1,8 YHTEENSÄ /saaliskilo 12,2 8,5 9,2 5,6 Taulukkoon 1 on raportoitu Laukaan viljelylaitoksen ja sopimuskasvatuksen kustannukset diskontattuna mädintuotantohetkeen. Sopimuskasvatuksen tarkkoja kustannuksia ei ole käytössä, mutta niitä arvioidaan istukkaiden takaisinostohinnan perusteella. 4 Taulukko 1 osoittaa, että sopimuskasvatuksella tuotettavien istukkaiden kustannukset ovat huomattavasti alhaisemmat kuin Laukaan laitoksella tuotettavien istukkaiden. Kalanviljelyn tuotantotyön tuottavuus on nykyisin kuitenkin samaa tasoa valtion ja yksityisillä laitoksilla, joten syyt kustannuseroon Laukaan (ja muiden valtion kalanviljelylaitosten) ja yksityisen kasvatuksen välille löytyvät toisaalta. Valtion kalanviljelylaitoksille on määrätty emokalastojen ylläpitoon ja suojeluun liittyviä tehtäviä, joista koituvia pääomakustannuksia oli mahdoton erottaa muun kasvatustoiminnan kustannuksista. Lisäksi valtion kalanviljely joutuu rakenteellisista syistä kantamaan yksityissektoria korkeammat henkilöstö-, toimitila- ja välilliset kustannukset. Taulukossa 1 mädintuotannon, istukasviljelyn ja kuljetuksen yhteenlasketut kustannukset euroa/istukaskilo on muunnettu euroa/saaliskiloksi käyttämällä seuraavassa kappaleessa (taulukko 3) tarkemmin käsiteltyjä istukkaiden takaisinsaantiprosentteja. 4 Hinta luonnollisesti poikkeaa tuotantokustannuksista. Yksityisten laitosten kustannuksia laskevat kuitenkin esimerkiksi investointi tuet, joten hinnan käyttö yhteiskunnallisten kustannusten arviona ei välttämättä aliarvioi kustannuksia. 711 Näistä kustannuksista käytetään jatkossa nimitystä kokonaisistutuskustannukset euroa/saaliskilo. Taulukko 1 osoittaa, että kokonaisistutuskustannukset euroa/saaliskilo (YHTEENSÄ /saaliskilo) ovat pienemmät 2-vuotialla istukkailla kuin 1-vuotiailla istukkailla. Vaikka Laukaalla tuotettujen 2-vuotiaiden istukkaiden mädintuotannon ja istukasviljelyn kustannukset euroa/istukaskilo ovat suuremmat kuin sopimuskasvatuksella tuotettujen 1-vuotiaiden, niin silti kokonaisistutuskustannukset euroa/saaliskilo ovat pienemmät 2-vuotiailla istukkailla. Tämä johtuu 2-vuotiaiden istukkaiden korkeammasta takaisinsaantiprosentista. 3.2 Istutuksen hyödyt Määrittelimme istutuksen hyödyt ammatti- ja virkistyskalastuksen istutuksista saaman saaliin arvon avulla yhtälöissä (4) ja (5). Hyödyn arvioimiseksi tarvitaan tietoa istukkaiden kasvusta meressä, niiden takaisinsaantiprosentista, kummankin kalastajaryhmän osuudesta saaliiseen ja lopulta itse saaliin arvosta ja kalastuskustannuksista. Suomenlahden lohi-istutusten takaisinsaantiprosentit 1- ja 2-vuotiaille istukkaille voidaan laskea Itämeren lohi- ja meritaimen työryhmän raportin (Report of the Baltic Salmon and Trout Assessment working group 2005) Suomenlahden ikäryhmäkohtaisia saaliita sekä Suomen saaliita ja istutuksia käsittelevien taulukoiden tietojen perusteella. Kyseiset taulukot L4.1-L4.4 esitetään liitteessä 4. Takaisinsaantiprosentteja laskettaessa käytetään 1- ja 2-vuotiaiden lohi-istukkaiden eloonjääntisuhdetta 1:2. Suhde perustuu RKTL:n istuttamien merkittyjen lohi-istukkaiden merkkipalautusprosentteihin. (M. Salminen, henkilökohtainen tiedonanto ) Taulukko 2 esittää 1- vuotiaiden ja 2-vuotiaiden istukkaiden merkkipalautusprosentit ja merkkipalautusprosenttien suhteen. Taulukko 2. RKTL:n istuttamien merkittyjen lohien merkkipalautusprosentit ja merkkipalautusprosenttien suhde istutusvuosina Palautusprosentti vuotiaat 11,7 7,2 3 5,2 2-vuotiaat 27,8 13 9,6 8,2 Suhde 1:2,4 1:1,8 1:3,2 1:1,6 Taulukkoon 3 on koottu lasketut takaisinsaantiprosentit istutusvuosilta Vuosien aikana takaisinsaantiprosentit olivat vakioiset tai lievästi nousevat. Vuoden 1995 jälkeen trendi on ollut voimakkaasti laskeva. Istutusten kannattavuuden laskennassa käytettiin vuosien takaisinsaantiprosenttien keskiarvoa, joka 1-vuotiaille istukkaille oli noin 3 % ja 2-vuotiaille noin 6 %. 812 Taulukko 3. Suomalaisten lohi-istutusten takaisinsaantiprosentit Suomenlahdella. Suomalaisten lohi-istutusten takaisinsaantiprosentit Suomenlahdella vuotiaat 10,5 10,2 12,5 10,2 13,0 6,4 7,7 6,3 4,5 2,2 2,0 2-vuotiaat 21,1 20,5 25,1 20,3 26,1 12,8 15,4 12,6 8,9 4,5 4,0 Suomenlahden saalislohien keskipaino laskettiin Itämeren lohi- ja meritaimentyöryhmän raportin Suomen lohisaaliita kiloina ja kappaleina käsittelevien taulukoiden L4.2 ja L4.3 avulla, jotka ovat liitteessä 4. Laskennassa käytettiin vuosien tietoja ja niiden perusteella saalislohen keskimääräiseksi painoksi saatiin 5,7 kiloa. Suomenlahden lohisaaliin jakautuminen suomalaisten ammatti- ja virkistyskalastajien kesken laskettiin Itämeren lohi- ja meritaimentyöryhmän raportin Suomen kappalemääräistä kokonais- ja virkistyskalastuksen saalista käsittelevien taulukoiden L4.2 ja L4.5 avulla, jotka ovat liitteessä 4. Laskennassa käytettiin vuosien tietoja ja niiden perusteella ammattikalastajien osuus saaliista on 63 prosenttia ja virkistyskalastajien vastaavasti 37 prosenttia. Ammattikalastuksen (bruttomääräisiä) hyötyjä arvioidaan ammattikalastajien lohesta saaman tuottajahinnan perusteella, joka oli vuonna 2003 Suomenlahdella keskimäärin 3,4 euroa/saaliskilo (Kalan tuottajahinnat , 13). Virkistyskalastuksen hyötyjen määrittely on hankalaa, koska markkinahintaa ei ole olemassa, joten niiden määrittelemiseksi joudutaan turvautumaan epäsuoriin arvottamismenetelmiin. Valitettavasti tällaisia tutkimuksia ei ole tehty Suomenlahdelle. Tässä tutkimuksessa hyödynnetään tuoretta kotimaista selvitystä lohen virkistyskalastuksen nettohyödystä Simojoella (Parkkila 2005). Parkkila sovelsi ns. ehdollisten arvotusten menetelmää (contingent valuation method) Simojoen lohenkalastajien virkistyskalastuksen arvon määrittelyyn. Parkkilan tutkimuksen valossa virkistyskalastuksen nettohyödyksi voidaan arvioida 21 euroa/saaliskilo (Kulmala ym. 2005). Suomenlahden virkistyskalastus poikkeaa kuitenkin luonteeltaan merkittävästi Simojoen kalastuksesta, koska vapapyynnin sijaan erityisesti kotitarvekalastuksen rooli on suuri Suomenlahdella. Siksi arvio virkistyskalastuksen nettohyödystä pikemminkin yli- kuin aliarvioi virkistyskalastuksen nettohyötyä Suomenlahdella. Tuottajahinta ja valittu virkistyskalastuksen nettohyöty diskontataan mädintuotantohetkeen kolmen prosentin korolla. 913 4. Suomenlahden lohi-istutusten taloudellisen kannattavuuden arviointi RKTL:n tekemien Suomenlahden lohi-istutusten taloudellista kannattavuutta analysoidaan tässä luvussa teoreettisen mallin yhtälöiden (2) ja (3) mukaisesti Kalanistutusten taloudellinen kannattavuus -laskentaohjelmalla. Edellisen jakson kokonaisistutuskustannuksia ja kalastuskustannuksia verrataan ammatti- ja virkistyskalastajien saaliista saamaan tuottajahintaan ja virkistysarvoon. Tarkastelu rajoitetaan aluksi pelkästään ammattikalastukseen ja sen jälkeen istutusten hyötyihin lisätään myös virkistyskalastuksen arvo. 4.1 Kannattavuus, kun huomioidaan vain ammattikalastus Istutusten kannattavuus, kun huomioidaan ainoastaan ammattikalastus, laskettiin vähentämällä ammattikalastajien saamasta tuottajahinnasta (3,4 /kg) kokonaisistutuskustannukset ja ammattikalastuksen kalastuskustannukset. Tuottajahinta ja ammattikalastuksen kustannukset painotettiin suomalaisten ammattikalastajien lohisaaliin prosenttiosuudella (63 %) Suomen kokonaislohisaaliista Suomenlahdella. Kuvasta 2 nähdään, että istutukset ovat selkeästi kannattamattomia molemmilla istukasviljelyvaihtoehdoilla ja molemmilla ikäryhmillä. Vähiten tappiota, 3 euroa/saaliskilo, koituu sopimuskasvatuksella tuotetuista 2-vuotiaista istukkaista. Seuraavaksi vähiten tappiota tuottavat 2-vuotiaat Laukaalla kasvatetut istukkaat. 2- vuotiaden istukkaiden pienempi tappio johtuu niiden 1-vuotiaita istukkaita korkeammasta takaisinsaantiprosentista. Kuva 2 osoittaa lisäksi, että molemmissa istukasikäryhmissä tappiota tuottavat vähemmän sopimuskasvatuksella tuotetut istukkaat. Tämä johtuu siitä, että RKTL:lle aiheutuu vähemmän kustannuksia sopimuskasvattajilta ostettavista istukkaista kuin Laukaan laitoksella viljeltävistä istukkaista. Osasyynä sopimuskasvattajien Laukaan laitoksia alhaisempiin kasvatuskustannuksiin on Laukaan laitokselle koituvat pääomakustannukset emokalastojen ylläpidosta. 1014 Istutusten kannattavuus: ammattikalastus euroa/saaliskilo ,0-5,9-6,6 2-vuotiaat sop.kasv. 2-vuotiaat Laukaa 1-vuotiaat sop.kasv. 1-vuotiaat Laukaa -10-9,6-12 Kuva 2. Suomenlahden lohi-istutusten kannattavuus, kun huomioidaan vain ammattikalastus. Pelkän tuottajahinnan valossa istutukset eivät siis ole taloudellisesti kannattavia. Pääsyynä heikkoon kannattavuuteen on istukkaiden romahtaneet takaisinsaantiprosentit. Ne vaikuttavat suoraan investointien tuottoon ja ovat tuottajahinnan ohella ratkaisevan tärkeässä asemassa istutusten tuoton määrittäjänä. Kuinka suuria takaisinsaantiprosenttien sitten tulisi olla, jotta Suomenlahden lohiistutukset olisivat taloudellisesti kannattavia nykyisellä kustannus- ja korkotasolla? Vastaus on koottu Taulukkoon 4, johon on laskettu se takaisinsaantiprosentti, jolla istutusten tuotto on juuri yhtä suuri kuin istutusten kustannus, eli toiminta tulee juuri kannattavaksi. Taulukko 4. Juuri kannattavalle istutukselle vaadittavat takaisinsaantiprosentit eri tuottajahinnoilla, kun huomioidaan ainoastaan ammattikalastus. Sopimuskasvatus Laukaa Tuottajahinta 1-vuotiaat 2-vuotiaat 1-vuotiaat 2-vuotiaat 3,4 /kg ,0 /kg ,0 /kg Taulukon 4 ensimmäinen tulosrivi on tehty perustuottajahinnalla 3,4 /kg. Koska tuottajahinnat kuitenkin vaihtelevat suhdanneluonteisesti merkittävästikin, laskelmat on tuotettu myös selvästi korkeammilla tuottajahinnoilla. Sopimuskasvatuksella tuotettaville istukkaille riittävät huomattavasti pienemmät takaisinsaantiprosentit, jotta istutukset olisivat taloudellisesti kannattavia. Vuosina istutettujen lohi- 1115 istukkaiden keskimääräiset takaisinsaantiprosentit (1-vuotialla 3% ja 2-vuotialla 6%) ovat kuitenkin kaukana sopimuskasvatusistukkailta vaadittavasta noin prosentista Suomenlahden keskimääräisellä tuottajahinnalla 3,4 euroa/saaliskilo. Vaadittavat takaisinsaantiprosentit vaikuttavat varsin korkeilta ja ovat ehkä hieman harhaanjohtavia. Tätä asiaa käsitellään herkkyysanalyysin yhteydessä. Kuva 3 esittää, miten tuottajahinnat vaikuttavat taloudellisesti kannattavan istutustuloksen edellyttämiin takaisinsaantiprosentteihin. Kuva osoittaa havainnollisesti, kuinka merkittävä vaikutus takaisinsaantiprosenttiin on tuottajahinnalla: hinnan kaksinkertaistuminen nykytasostaan pienentää takaisinsaantiprosenttivaatimuksen murto-osaan nykyisestä Takaisinsaantiprosentti Laukaa 2-vuotiaat Laukaa 1-vuotiaat Sopimuskasvatus 2-vuotiaat Sopimuskasvatus 1-vuotiaat 0 3,4 /kg 6,0 /kg 9,0 /kg Tuottajahinta Kuva 3. Juuri kannattavalle istutukselle vaadittavat takaisinsaantiprosentit eri tuottajahinnoilla, kun huomioidaan ainoastaan ammattikalastus. Tutkitaan seuraavaksi, kuinka istutusten kannattavuus muuttuu, kun vapaa-ajan kalastajien saalis ja saalin arvostus lisätään istutusten tuottoon. 4.2 Kannattavuus, kun huomioidaan ammatti- ja virkistyskalastus Lisätään nyt virkistyskalastuksen nettoarvostus istutusten hyötyihin, kustannukset säilyvät samana kuin edellisessä jaksossa. Tuottajahintaa, ammattikalastuksen kustannuksia ja virkistyskalastuksen nettohyötyä painotetaan suomalaisten ammatti- ja virkistyskalastajien lohisaaliin prosenttiosuuksilla (63:37) Suomen kokonaislohisaaliista Suomenlahdella (Report of the Baltic ). Kuvasta 4 nähdään, että virkistyskalastuksen nettohyödyt (21 euroa/saaliskilo) kääntävät istutukset kannattaviksi kaikkien muiden istukasvaihtoehtojen paitsi 1-vuotiaiden Laukaalla viljeltyjen istukkaiden kohdalla. Suurimman tuoton istutuksille antavat jäl- 1216 leen 2-vuotiaat sopimuskasvatuksella viljellyt istukkaat, joiden nettohyödyn nykyarvo on 3,9 euroa/saaliskilo. Seuraavaksi tulevat 2-vuotiaat Laukaalla viljellyt istukkaat, joiden istuttamisen nettonykyarvo on 1,0 euroa/saaliskilo. Ero näiden parhaiden vaihtoehtojen välillä on varsin suuri. 5 Istutusten kannattavuus: ammatti- ja virkistyskalastus 5 4 3,9 3 euroa/saaliskilo ,0 1 0,5 2-vuotiaat sop.kasv. 2-vuotiaat Laukaa 1-vuotiaat sop.kasv. 1-vuotiaat Laukaa ,5 Kuva 4. Suomenlahden lohi-istutusten kannattavuus, kun huomioidaan ammatti- ja virkistyskalastus. Juuri kannattavalle istutukselle vaadittavat takaisinsaantiprosentit, kun huomioidaan sekä ammatti- että virkistyskalastus, on koottu taulukkoon 5. Taulukosta nähdään jälleen, että sopimuskasvatetuille istukkaille riittävät pienemmät takaisinsaantiprosentit kuin Laukaalla viljelyille. Verrattaessa taulukon 5 ja taulukon 4 takaisinsaantiprosentteja, niin havaitaan, että virkistyskalastuksen huomioiminen pienentää vaadittavia takaisinsaantiprosentteja huomattavasti. Taulukoista 4 ja 5 nähdään myös, että sopimuskasvatetuilta 1- ja 2-vuotiailta istukkailta juuri kannattavaan istutukseen vaadittavat takaisinsaantiprosentit ovat yhtä suuret. Tämä johtuu siitä, että RKTL:lle aiheutuvat kustannukset saman kappalemääräisen istukasmäärän ostamisesta ovat suurin piirtein yhtä suuret kummankin istukasikäryhmän tapauksessa. Laukaalla kasvatettujen 2-vuotiaiden euromääräiset viljelykustannukset taas ovat suuremmat kuin 1-vuotiaiden, kun istukkaita viljellään sama kappalemäärä. Tästä johtuen 2-vuotiaiden istukkaiden kannattavaan istutukseen vaadittava takaisinsaantiprosentti on korkeampi kuin 1-vuotiaiden. Tämä ei tarkoita, että istutuksissa 5 Istutukset rahoitetaan verovaroin. Verojen kerääminen supistaa muuta taloudellista toimintaa, eli yhden euron kerääminen veroilla maksaa yhteiskunnalle enemmän kuin euron. Suomessa verojen keruun kustannus arvioidaan toisinaan 20 prosentiksi. Jos tämä erä sisällytetään istukkaiden kasvatuskustannuksiin, ainoastaan 2-vuotiaat sopimuskasvatetut istukkaat säilyvät kannattavina kuvassa 4 (+3,1 /saaliskilo). 1317 kannattaisi suosia 1-vuotiaita istukkaita, koska niiltä vaadittava takaisinsaantiprosentti on matalampi. Käytännössä 2-vuotiaiden istukkaiden takaisinsaantiprosentti on korkeampi ja tämän vuoksi niiden istuttaminen on tällä hetkellä kannattavampaa. Vaikka 1- vuotiaat vaativatkin matalamman takaisinsaantiprosentin, tämänhetkisellä takaisinsaannilla niiden istuttaminen on kannattavaa ainoastaan, kun istukkaat ovat sopimuskasvatettuja ja huomioidaan sekä ammatti- että virkistyskalastus. Taulukko 5. Juuri kannattavalle istutukselle vaadittavat takaisinsaantiprosentit eri tuottajahinnoilla, kun huomioidaan ammatti- ja virkistyskalastus. Sopimuskasvatus Laukaa Tuottajahinta 1-vuotiaat 2-vuotiaat 1-vuotiaat 2-vuotiaat 3,4 /kg ,5 6,0 /kg 2,5 2,5 3,5 4,5 9,0 /kg Kuva 5 havainnollistaa tuottajahinnan vaikutusta vaadittaviin takaisinsaantiprosentteihin. Verrattaessa kuvia 5 ja 3, huomataan, ettei tuottajahinta vaikuta enää niin voimakkaasti vaadittaviin takaisinsaantiprosentteihin. Tämä johtuu siitä, että nyt hyödyksi luetaan tuottajahinnan lisäksi myös virkistyskalastuksen hyödyt. 6 5 Takaisinsaantiprosentti Laukaa 2-vuotiaat Laukaa 1-vuotiaat Sopimuskasvatus 2-vuotiaat Sopimuskasvatus 1-vuotiaat 1 0 3,4 /kg 6,0 /kg 9,0 /kg Tuottajahinta Kuva 5. Juuri kannattavalle istutukselle vaadittavat takaisinsaantiprosentit eri tuottajahinnoilla, kun huomioidaan ammatti- ja virkistyskalastus. 1418 4.3 Herkkyysanalyysi Herkkyysanalyysin avulla tarkastellaan viljelykustannusten, ammattikalastuksen kustannuksen, korkokannan, tuottajahinnan, virkistyskalastuksen nettohyödyn, sekä takaisinsaantiprosenttien vaikutusta istutusten kannattavuuteen. Edellisen jakson tapaan aluksi huomioidaan ainoastaan ammattikalastus ja sitten tarkastelu laajennetaan sekä ammatti- että virkistyskalastukseen. Viljelykustannusten vaikutus kannattavuuteen Viljelykustannusten vaikutusta tutkittaessa Laukaan mädintuotanto- ja istukasviljelykustannuksia sekä sopimuskasvattajilta ostettavien istukkaiden hintoja sekä korotettiin että laskettiin kymmenellä prosentilla. Kuvasta 6 nähdään, ettei viljelykustannusten muutoksen vaikutus kannattavuuteen ole kovin merkittävä, eikä niiden 10 %:n lasku muuta istutuksia kannattaviksi, kun huomioidaan ainoastaan ammattikalastus. Istutusten kannattavuus: ammattikalastus % -10 % euroa/saaliskilo vuotiaat sop.kasv. 2-vuotiaat Laukaa 1-vuotiaat sop.kasv. 1-vuotiaat Laukaa -12 Viljelykustannusten muutos Kuva 6. Viljelykustannusten vaikutus istutusten kannattavuuteen, kun huomioidaan ainoastaan ammattikalastus. Viljelykustannusten vaikutusta kannattavuuteen, kun huomioidaan sekä ammatti- että virkistyskalastus, havainnollistaa kuva 7. Kymmenen prosentin lasku viljelykustannuksissa ei muuta 1-vuotiaiden Laukaalla viljeltyjen istukkaiden istutuksia kannattaviksi. Sen sijaan kymmenen prosentin kustannusten nousu muuttaa 1-vuotiaiden sopimuskasvatettujen istukkaiden istutukset kannattamattomiksi. Sekä sopimuskasvatettujen että Laukaalla viljeltyjen 2-vuotiaiden istukkaiden istutukset säilyvät kannattavina viljelykustannusten kymmenen prosentin noususta huolimatta, tosin 2-vuotiaiden Laukaalla viljeltyjen istukkaiden istutusten kannattavuus putoaa lähelle kannattavuusrajaa. 1519 Istutusten kannattavuus: ammatti- ja virkistyskalastus euroa/saaliskilo % -10 % Viljelykustannusten muutos 2-vuotiaat sop.kasv. 2-vuotiaat Laukaa 1-vuotiaat sop.kasv. 1-vuotiaat Laukaa Kuva 7. Viljelykustannusten vaikutus istutusten kannattavuuteen, kun huomioidaan ammatti- ja virkistyskalastus. Ammattikalastuksen kustannusten vaikutus kannattavuuteen Ammattikalastuksen kustannusten vaikutusta tutkittaessa ammattikalastuksen kustannusta (2 euroa/saaliskilo, diskontattuna 1,8 euroa/saaliskilo) korotettiin ja laskettiin kymmenellä prosentilla. Kustannusmuutoksen vaikutus istutusten kannattavuuteen on hyvin pieni, eikä se vaikuta tutkimuksen tuloksiin minkään istukasikäryhmän tai viljelytavan kohdalla huomioitaessa ammattikalastus tai huomioitaessa sekä ammatti- että virkistyskalastus. Korkokannan vaikutus kannattavuuteen Korkokannan vaikutusta istutusten kannattavuuteen tutkittiin nollan, kolmen, viiden ja kahdeksan prosentin diskonttokoroilla. Alkuperäisiä tuloksia laskettaessa käytettiin kolmen prosentin diskonttokorkoa, joten kuvissa 8 ja 9 korkokannan vaikutusta verrataan kolmen prosentin kohdalla olevaan perustulokseen. Jos huomioidaan ainoastaan ammattikalastus, ei korkokannan muutos vaikuta istutusten kannattavuuteen. Korkokannan vaikutus ei ylimalkaan ole kovin merkittävä, koska tuotantoperiodi on varsin lyhyt (4-5 vuotta). 1620 Istutusten kannattavuus: ammattikalastus 0 euroa/saaliskilo % 3 % 5 % 8 % 2-vuotiaat sop.kasv. 2-vuotiaat Laukaa 1-vuotiaat sop.kasv. 1-vuotiaat Laukaa -12 Korkokanta Kuva 8. Korkokannan vaikutus istutusten kannattavuuteen, kun huomioidaan vain ammattikalastus. Kuvasta 9 nähdään, että koron vaikutus voimistuu, mutta säilyy pienenä, kun huomioidaan sekä ammatti- että virkistyskalastus. Korkokannan muutos ei tee 1-vuotiaiden Laukaalla viljeltyjen istukkaiden istutuksia kannattaviksi. Kahdeksan prosentin korkoaste saattaa 1-vuotiaiden sopimuskasvatettujen istukkaiden istutukset kannattamattomiksi, mutta molemmilla istukasviljelyvaihtoehdoilla tuotettujen 2-vuotiaiden istukkaiden istutukset säilyvät kannattavina, joskin Laukaan viljely putoaa lähelle kannattavuusrajaa. Istutusten kannattavuus: ammatti- ja virkistyskalastus 6 euroa/saaliskilo % 3 % 5 % 8 % 2-vuotiaat sop.kasv. 2-vuotiaat Laukaa 1-vuotiaat sop.kasv. 1-vuotiaat Laukaa -4 Korkokanta Kuva 9. Korkokannan vaikutus istutusten kannattavuuteen, kun huomioidaan ammatti- ja virkistyskalastus. 17 Näytä lisää
LAPPEENRANNAN TEKNILLINEN YLIOPISTO Kauppatieteiden tiedekunta Rahoitus ERI ASUMISMUOTOJEN TALOUDELLINEN VERTAILU Kandidaatintutkielma Tomi Turunen 27.11.2008 SISÄLLYS 1 JOHDANTO... 2 1.1 Suomen asuntomarkkinoista Lisätiedot Metropolia Ammattikorkeakoulu. INVESTOINTILASKENTA JA PÄÄTÖKSENTEKO Opetusmoniste
Innovaatio investointina Osa 1 Rahoitusteoreettinen näkökulma Tekesin vaikuttavuuteen Mika Vaihekoski, Seppo Leminen, Joonas Pekkanen ja Jussi Tiilikka Teknologiakatsaus 142/2003 Innovaatio investointina Lisätiedot TALOUSTIETEIDEN TIEDEKUNTA. Hanna Halonen LISTAAMATTOMAN PK-YRITYKSEN ARVONMÄÄRITYS VAPAAN KASSAVIRRAN MALLIN JA LISÄARVOMALLIN AVULLA
TALOUSTIETEIDEN TIEDEKUNTA Hanna Halonen LISTAAMATTOMAN PK-YRITYKSEN ARVONMÄÄRITYS VAPAAN KASSAVIRRAN MALLIN JA LISÄARVOMALLIN AVULLA Pro gradu -tutkielma Rahoitus Toukokuu 2013 OULUN YLIOPISTO Taloustieteiden Lisätiedot LAITEINVESTOINNIN KANNATTAVUUSLASKELMA
Opinnäytetyö (AMK) Liiketalouden koulutusohjelma Taloushallinto 2011 Sanni Tuumanen LAITEINVESTOINNIN KANNATTAVUUSLASKELMA Case: pakkauskone OPINNÄYTETYÖ (AMK) TIIVISTELMÄ Turun ammattikorkeakoulu Liiketalouden Lisätiedot MAANMITTAUSLAITOS TIETOA MAASTA
Raakamaan RAAKAMAAN HINTA hinta Peltola, Risto Risto Peltola, Väänänen, Juhani Väänänen, Juhani Juhana Hiironen, Hiironen, Juhana Markus Eronen, Eronen Markus Maanmittauslaitoksen julkaisuja nro 109 Maanmittauslaitoksen Lisätiedot TALOUSTIETEIDEN TIEDEKUNTA. Liisa Mutanen VENTURE CAPITAL -SIJOITUSKOHTEIDEN VALUAATIOIHIN VAIKUTTAVAT TEKIJÄT PÄÄOMASIJOITUSTILANTEESSA
TALOUSTIETEIDEN TIEDEKUNTA Liisa Mutanen VENTURE CAPITAL -SIJOITUSKOHTEIDEN VALUAATIOIHIN VAIKUTTAVAT TEKIJÄT PÄÄOMASIJOITUSTILANTEESSA Pro gradu -tutkielma Laskentatoimi Marraskuu 2014 OULUN YLIOPISTO Lisätiedot 278 LIIKEVAIHTORAJA ARVONLISÄ- VEROTUKSESSA PIENYRITYKSEN KASVUN ESTE?
VATT-KESKUSTELUALOITTEITA VATT-DISCUSSION PAPERS 278 LIIKEVAIHTORAJA ARVONLISÄ- VEROTUKSESSA PIENYRITYKSEN KASVUN ESTE? Timo Rauhanen Valtion taloudellinen tutkimuskeskus Government Institute for Economic Lisätiedot Kuntasektorin toiminnanohjausjärjestelmäinvestointien arvonmääritys
Tampereen yliopisto Taloustieteiden laitos TAMPEREEN Y L I O P I S T O Kuntasektorin toiminnanohjausjärjestelmäinvestointien arvonmääritys Kansantaloustiede Pro gradu -tutkielma Syyskuu 2006 Ohjaaja: Markus Lisätiedot Dynaaminen allokaatio ja riskibudjetointi sijoitusstrategioissa
Aalto yliopisto Mat 2.4177 Operaatiotutkimuksen projektityöseminaari Dynaaminen allokaatio ja riskibudjetointi sijoitusstrategioissa Loppuraportti 8.5.2013 Vesa Husgafvel (projektipäällikkö) Tomi Jussila Lisätiedot Valtion taloudellinen tutkimuskeskus Valmisteluraportit. Kehysriihessä ehdotettujen osinkoveromuutosten arviointia
Valtion taloudellinen tutkimuskeskus Valmisteluraportit 18 Kehysriihessä ehdotettujen osinkoveromuutosten arviointia Sami Grönberg Seppo Kari Olli Ropponen Valmisteluraportit 18 elokuu 2013 VATT VALMISTELURAPORTIT Lisätiedot Korkojen aikarakenne ja suhdannevaihtelut
Pekka Hirvikoski OMISTUSRAKENTEEN YHTEYS INVESTOINTIEN KASSAVIRTAHERKKYYTEEN SUOMALAISELLA AINEISTOLLA Lapin yliopisto, yhteiskuntatieteiden tiedekunta Työn nimi: Omistusrakenteen yhteys investointien Lisätiedot Kalatalouden tulevaisuus Keitä olemme ja mitä meille kuuluu?
KALA- JA RIISTARAPORTTEJA nro 331 Jukka Laitinen Asmo Honkanen Jyrki Kettunen Juha Koskela Tarja Meristö Kalatalouden tulevaisuus Keitä olemme ja mitä meille kuuluu? Helsinki 2004 Julkaisija Riista- ja Lisätiedot Pörssiyhtiöiden nykyarvoperusteinen arvonmääritys. Ville Vatanen
Pörssiyhtiöiden nykyarvoperusteinen arvonmääritys Ville Vatanen Opinnäytetyö Liiketalouden koulutusohjelma 2015 Tiivistelmä Tekijä Ville Vatanen Koulutusohjelma Liiketalouden koulutusohjelma Opinnäytetyön Lisätiedot Kustannus-hyötyanalyysi julkisessa päätöksenteossa: esimerkkinä alueellistamisen arviointi. Heikki Pursiainen
Kansantaloudellinen aikakauskirja 110. vsk. 2/2014 Kustannus-hyötyanalyysi julkisessa päätöksenteossa: esimerkkinä alueellistamisen arviointi Heikki Pursiainen Poliittisen päätöksenteon taustalla olevat Lisätiedot Kävelyn ja pyöräilyn terveysvaikutusten taloudellinen arviointi
Kävelyn ja pyöräilyn terveysvaikutusten taloudellinen arviointi Methodology Menetelmät ja and käyttäjän user guide opas LIIKENNEINFRASTRUKTUURIN JA -TOIMENPITEIDEN TALOUDELLINEN ARVIOINTI Alkuperäinen Lisätiedot Tekesin katsaus 270/2010. Aineeton pääoma ja tuotto-odotukset
Tekesin katsaus 270/2010 Aineeton pääoma ja tuotto-odotukset 10 Aineeton pääoma ja tuotto-odotukset Tekesin katsaus 270/2010 Helsinki 2010 3 Tekes rahoitusta ja asiantuntemusta Tekes on tutkimus- ja kehitystyön Lisätiedot Kävelyn ja pyöräilyn terveyshyötyjen taloudellinen arviointi Porvoossa vuosille 2014-2035. Taneli Varis Posintra Oy
Kävelyn ja pyöräilyn terveyshyötyjen taloudellinen arviointi Porvoossa vuosille 2014-2035 Taneli Varis Posintra Oy Taneli Varis, STOK Sähköisen talotekniikan osaamis- ja kehittämiskeskus STOKin julkaisusarja Lisätiedot VATT-KESKUSTELUALOITTEITA VATT DISCUSSION PAPERS SUOMEN INFRASTRUKTUURI- PÄÄOMA: TIET. Sakari Uimonen
VATT-KESKUSTELUALOITTEITA VATT DISCUSSION PAPERS 436 SUOMEN INFRASTRUKTUURI- PÄÄOMA: TIET Sakari Uimonen Valtion taloudellinen tutkimuskeskus Government Institute for Economic Research Helsinki 27 Tutkimuksen Lisätiedot Valtion omistukset valtionyhtiöissä ja niiden vaikutus valtion joukkovelkakirjalainan hintaan
Valtion omistukset valtionyhtiöissä ja niiden vaikutus valtion joukkovelkakirjalainan hintaan Kansantaloustiede Maisterin tutkinnon tutkielma Joona Jaatinen 2011 Taloustieteen laitos Aalto-yliopisto Kauppakorkeakoulu Lisätiedot ETLA ELINKEINOELÄMÄN TUTKIMUSLAITOS
ETLA ELINKEINOELÄMÄN TUTKIMUSLAITOS THE RESEARCH INSTITUTE OF THE FINNISH ECONOMY Lönnrotinkatu 4 B 12 Helsinki Finland Tel. 358-9-69 9 Telefax 358-9-61 753 World Wide Web: http://www.etla.fi/ Keskusteluaiheita Lisätiedot Markus Nieminen ERÄÄN PK-YRITYKSEN ARVONMÄÄRITYS LISÄARVOMALLIN AVULLA
Markus Nieminen ERÄÄN PK-YRITYKSEN ARVONMÄÄRITYS LISÄARVOMALLIN AVULLA Pro gradu -tutkielma Laskentatoimi Elokuu 2011 Lapin yliopisto, yhteiskuntatieteiden tiedekunta Työn nimi: Erään pk-yrityksen arvonmääritys Lisätiedot METSÄLIIKETOIMINNAN KANNATTAVUUSLASKURI
PTT työpapereita 142 PTT Working Papers 142 METSÄLIIKETOIMINNAN KANNATTAVUUSLASKURI Käsitteet ja ohjeet Metsätalouslaskuri 1.0 24.1.2013 Jyri Hietala Helsinki 2013 1 PTT työpapereita 142 PTT Working Papers Lisätiedot LAPPEENRANNAN TEKNILLINEN YLIOPISTO Tuotantotalouden koulutusohjelma KONEINVESTOINTIEN ELINKAARIKUSTANNUSMALLI
LAPPEENRANNAN TEKNILLINEN YLIOPISTO Tuotantotalouden koulutusohjelma KONEINVESTOINTIEN ELINKAARIKUSTANNUSMALLI Työn tarkastajat: Professori Timo Kärri Yliopisto-opettaja Tiina Sinkkonen Seinäjoella 14.5.2015 Lisätiedot Emmi-Stina Pirttimäki ERP-JÄRJESTELMÄN KANNATTAVUUDEN ARVIOINTIIN KÄYTETYT MENETELMÄT
Emmi-Stina Pirttimäki ERP-JÄRJESTELMÄN KANNATTAVUUDEN ARVIOINTIIN KÄYTETYT MENETELMÄT JYVÄSKYLÄN YLIOPISTO TIETOJENKÄSITTELYTIETEIDEN LAITOS 2014 TIIVISTELMÄ Pirttimäki, Emmi-Stina ERP-järjestelmän kannattavuuden Lisätiedot Valtion taloudellinen tutkimuskeskus. Tutkimukset 160. Vaikuttavuuden huomioon ottava tuottavuus vanhuspalveluissa
Valtion taloudellinen tutkimuskeskus Tutkimukset 160 Vaikuttavuuden huomioon ottava tuottavuus vanhuspalveluissa Aki Kangasharju Teija Mikkola Tuomas Mänttäri Tero Tyni Maija Valta VATT Tutkimukset 160 Lisätiedot Sternin raportti ja sen kritiikki*
Kansantaloudellinen aikakauskirja 104. vsk. 1/2008 Sternin raportti ja sen kritiikki* Matti Liski Ma. professori helsingin kauppakorkeakoulu yhteenveto tämä selvitys käsittelee sternin raportin 1 taloudellista Lisätiedot Asiakkuuspääoman arvon määrittäminen
LAPPEENRANNAN TEKNILLINEN YLIOPISTO Kauppatieteiden osasto Laskentatoimi Kauppatieteiden kandidaatin tutkielma Asiakkuuspääoman arvon määrittäminen 11.05.2006 Tekijä: Opponoija: Ohjaaja: Anna Rautiola Lisätiedot Valtion taloudellinen tutkimuskeskus Muistiot. Yrittäjän verotuksen arviointi mallikehikko ja simulointituloksia
Valtion taloudellinen tutkimuskeskus Muistiot 20 Yrittäjän verotuksen arviointi mallikehikko ja simulointituloksia Olli Ropponen Muistiot 20 elokuu 2012 VATT MUISTIOT 20 Yrittäjän verotuksen arviointi Lisätiedot 2016 © DocPlayer.fi Yksityisyyskäytäntö | Palveluehdot | Palaute